dh-unibe/image-text_koenigsfelden-charters-post-1500 huggingface dataset:
Allen den, die disen brief ansechēt oder hoͤrent lesen, ✳ vergich ich, ✳ Cecilia vō Diessenhofē,
priolin, ✳ un̄ wir, die froͧwē gemeinlich des conventz in dem samnūg ze Aroͧw, dz wir mit
guͦter vorbetrattūg ✳ dur merē nutz un̄ notdurft unsers klostˀs ✳ in rehtes wechsels ✳ wis hin
geben haben ein guͤtli, buwet Cuͦnrat Widmˀ vō Ernlispach, ✳ des sint fûnfthalb juchertē
akers, ✳ die gelegē sint ze Ernlispach in dem banne, ✳ zwo juchertē an Bettērein ✳ und
ein juchert, ist gelegē zuͦ dem Spilboͧm vor uf Oberriet, ✳ un̄ aber denn ein juchert, lit
vor in Toͤssengruͤb, ✳ ruͤrz einthalb an des hofs aker, ✳ un̄ aber ein halb juchertē, lit
zem runse ùnsers eigens, ✳ den erwirdigē, geislichē froͧwē, ✳ der eptischīnē ✳ un̄ dem
convent gemeinlich ze Kùngsvelt, Sant Klarē ordens, ✳ also, ✳ dz si die habē un̄ niessen
sullē lidklich fùr eigē ✳ als ir eigē guͦt ✳ ân unser un̄ aller unser nachkomē widˀrede,
un̄ sullē die vorgeschribē fûnfthalb juchertē akˀs ✳ gehoͤrē in Heinr̄ Kùttīgˀs vierdlīg
vō Ernlispach ✳ fùr ein juchertē rebē, ✳ die wir vō im ✳ in wechsels wis ✳ dar fûr
genomē habē, ✳ als der brief wol bewiset, ✳ dē wir, die vorḡ, ✳ dû priolin un̄ dˀ cōvent
ī dem samnūg, fùr ùns versigelt hant. ✳ un̄ har umb, dz dis alles war un̄ stete
belibe ✳ nu un̄ hie nach, ✳ so han wir, dù vorḡ pͥolin ✳ un̄ die froͧwē gemeinlich,
unsˀs, des vorḡ cōventz, ingesigel gehenket an disen brief, ✳ der gebē wart ze
Aroͧw in der stat, ✳ do mā zalte vō gottes gebûrte ✳ drûzehenhundˀt jar, ✳ dar nach
in dem nûnden un̄ fûnftzigosten jare, ✳ an dem nechsten fritag ✳ nach sant
Mathys tag, ✳ des zwoͤlfbotten. ✳
Königsf. 285
Staatsarchiv
AARGAU
wist j wechsel umb iiiiɉ juchart
acker zuͦ Aͤrlispach ✳
✳ K ✳
✳ N ✳ 18 ✳
der samnung vō Arow ✳ j brief
ùbˀ ein wechsel ze Erlispach